open-index/open-wikipedia-markdown huggingface dataset:
Erfjord kraftverk

**Erfjord kraftverk** er et vannkraftverk ved Bogsfjorden i Suldal kommune i Rogaland.

Det er et elvekraftverk som utnytter et fall på 140 meter.

Installert effekt er 90 kW fra en Vanvik peltonturbin. Årsproduksjon er 0,4 GWh.

Kraftverket ble satt i drift i 2008, med 50 kW fra 45 meter fallhøyde. I 2014 ble fallhøyden øket til 140 meter, og turbinen ble byttet ut. 

## Referanser


## Kilder
* 
* NVE vannkraftdatabase
United States Information Agency

**United States Information Agency** (USIA) var et føderalt amerikansk byrå med ansvar for USAs offentlige diplomati i perioden 1953-1999.  I motsetning til tradisjonelt diplomati som opererer på stat-til-stat-nivå, blir offentlig diplomati brukt om diplomati rettet mot befolkningen i mottakerlandet.  Det innebefattet blant annet pr-arbeid, utveksling, informasjonsarbeid og kulturdiplomati.    

## Historie og formål
USAs informasjonsvirksomhet gjennomgikk en omfattende utvikling i løpet av siste halvdel av 1940-tallet. Etter angrepet på Pearl Harbor organiserte president Roosevelt statens informasjonsprogram under Office of War Information (OWI). OWIs kontor i Europa skulle støtte krigsinnsatsen og ble kalt United States Information Service (USIS). Etter andre verdenskrig ble det skåret kraftig ned på informasjonsprogrammets budsjett, men med oppkomsten av den kalde krigen ble det på ny satset på.  

I 1953 ble USIA dannet for å samle all utenlandsk informasjonsaktivitet i ett byrå. USIAs sjef skulle rapportere direkte til presidenten og det nasjonale sikkerhetsrådet. Byråets formål var «to support U.S. national interest by conveying an understanding of what the United States stands for as a nation and as a people, and presenting a true picture of the society, institutions and culture in which the nation’s policies evolve», og «to persuade foreign peoples that it lies in their own interest to take actions which are also consistent with the national obectives of the United States.» 

Utenfor USA opererte USIA under USIS-navnet, dette blant annet fordi termen *Information Agency* hadde uønskede konnotasjoner på flere språk, blant annet til etterretning. I nesten alle land hvor det eksisterte amerikanske ambassader, ble det opprettet USIS-poster. Mot slutten av 1950-tallet eksisterte det over 200 poster fordelt på 91 land. USISs primære propagandatemaer verden over var å avvise kommunismen og å fremme kapitalismen og demokratiet. USIS hadde ansvar for det offentlige amerikanske diplomatiet overfor det landet de befant seg i, og drev aktiv informasjonsvirksomhet. 

I 1999 ble USIAs virksomhet intergrert i Department of State. 

## United States Information Service i Norge
I Norge hadde USIS to kontor, ett på ambassaden i Oslo og ett i Tromsø. Kontoret i Tromsø ble opprettet i 1957 og lagt ned i 1994.  Hovedmålet for det amerikanske propagandaarbeidet i Norge var å støtte det USA-ledede NATO-samarbeidet gjennom å synliggjøre og styrke den fellesskapsfølelsen som fantes mellom Norge og USA. 

Byrået ble i Norge betraktet som en reorganisering og videreføring av USAs tidligere informasjonsvirksomhet, derfor feiret USIS Oslo tiårsjubileum allerede i 1955. Amerikanerne tok utgangspunkt i etableringen av informasjonsvirksomhet ved ambassaden, som skjedde i Norge i 1945.  Kontorene hadde bok- og filmutleie, organiserte foredrag og informasjonskvelder, ga ut hefter, organiserte turneer, formidlet kontakt, arrangerte mottakelser og utviklet og distribuerte pressemateriale for eksempel i forbindelse med statsstøttede turneer av kulturuttrykk.

## Referanser
Nirmāṇakāya

**Nirmāṇakāya** er et teknisk begrep innenfor buddhismen som betyr «transformasjonslegeme». 

Innenfor mahāyānabuddhismen er nirmāṇakāya den laveste av «de tre kroppene» (trikāya) til Buddha. Det er den skapte kroppen i tid og rom, hvorved de kommer til syne i denne verden.
Wesling 16

**Wesling 16** er en 16 fots plastbåt med utenbordsmotor og kalesje. 
Båten er utstyrt med hardtop, og en mye brukt betegnelse på båten er derfor «Wesling 16 HT». Senere modeller har også betegnelsen «Wesling 490». Båten er konstruert av Jan Herman Linge, som også er kjent for OL-seilbåtene Soling og Yngling, samt Fjordling 17. I likhet med Fjordling 17 har skroget en vanntunnel i kjølen som fylles med vann når båten har en hastighet på under ca. 7 knop. Denne konstruksjonen gjør båten svært stabil når den ligger stille. Båten ble produsert i Grimstad hos Westermoen AS mellom 1971 og 1991 av Sverre Westermoen og Arne Westermoen. Originalfargen på skroget varierer mellom gul for båter produsert mellom 1971 og 1982, blå (1983–1986) og hvit (1986–1991).
Gnathoenia

* Se Systematisk inndeling

***Gnathoenia*** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, mørkfargede trebukker med lyse flekker på dekkvingene. Kroppsformen er bred og kraftig.

## Utbredelse
Slekten er utbredt i Sentral- og Vest-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Ceroplesini J. Thomson, 1860
******** Slekten *Gnathoenia* J. Thomson, 1858
********* *[[Gnathoenia albescens]]* Breuning, 1939
********* *[[Gnathoenia albomaculata]]* Quedenfeldt, 1881
********* *[[Gnathoenia alboplagiata]]* Jordan, 1894
********* *[[Gnathoenia bialbata]]* Fairmaire, 1891
********* *[[Gnathoenia congoana]]* Belon, 1901
********* *[[Gnathoenia flavovariegata]]* Breuning, 1935
********* *[[Gnathoenia schoutedeni]]* Breuning, 1935
********* *[[Gnathoenia tropica]]* (Duvivier, 1891)
********* *[[Gnathoenia venerea]]* Thomson, 1858
********* *[[Gnathoenia zonifera]]* Harold, 1879

## Kilder
* Katalog med utbredelsesdata 
* Liste over slektene

## Eksterne lenker
* Bildegalleri 
* 
*
Apechtes

* Se Systematisk inndeling

***Apechtes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, brunspraglete trebukker. Kroppen er noe knudrete og kamuflasjefarget. Antennene er litt lengre enn kroppen og har en påfallende dusk av mørke hår nær spissen. Hver dekkvinge har en tann ved bakkanten.

## Utbredelse
Gruppen er utbredt i Mellom-Amerika (Mexico, Guatemala, Honduras).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Colobotheini J. Thomson, 1860
******** Slekten *Apechtes* J. Thomson, 1860
********* *[[Apechtes championi]]* Bates, 1881
********* *[[Apechtes mexicanus]]* Thomson, 1861

## Kilder
* Katalog med utbredelsesdata 
* Liste over slektene

## Eksterne lenker
* Bildegalleri 
* 
*
UltraBirken løp 2012

Ultraterrengløpet **UltraBirken løp 2012** var en del av Birkebeinerløpet 2012, og ble arrangert 8. juni 2013. Løpet var 55 km langt. 

Det var påmeldt 79 herrer, hvorav 69 startet, og 64 fullførte.
Det var påmeldt 19 kvinner, hvorav 13 startet, og alle 13 fullførte.

## Resultater, herrer




### Kvinner



 

## Eksterne lenker
* Birkebeiner.no - Resultatliste Birkebeinerløpet 2012 (arkivert)
Chernobyl Diaries

***Chernobyl Diaries*** er en amerikansk skrekkfilm fra 2012, regissert av Brad Parker. Hovedrollene spilles av Jesse McCartney, Jonathan Sadowski, Devin Kelley, Ingrid Bolsø Berdal og Dimitri Diatchenko.

## Sammendrag
Chris, kjæresten Natalie og deres felles venn Amanda er på backpacking i Europa. I Kyiv besøker de Chris 'bror, Paul før de etter planen skal reise videre til Russland – hvor Chris planlegger å fri til Natalie. Paul foreslår at de reiser til Pripyat, en forlatt spøkelsesby ved Tsjernobyl kjernekraftverk. Chris er skeptisk til forslaget på grunn av den potensielle risikoen, og vil heller reise direkte til Moskva. De møter en guide, Yuri, samt norske Zoe og australske Michael.

Yuri kjører dem gjennom villmarken i Ukraina, før de ankommer Tsjernobyl. De blir nektet videre adgang av ukrainske soldater, men finner en annen vei til den forlatte byen. De stopper ved en elv hvor de ser en stor, mutert fisk som kan leve på land. De er bekymret for stråling og forgiftning, men Yuri har en geigerteller og mener at det er helt trygt. Yuri tar dem med til øverste etasje i en boligblokk, og peker ut Tsjernobyl atomkraftverk som ligger ett godt stykke unna.

Etter noen timer velger de å forlate Pripyat, men bilen deres har blitt ødelagt. Yuri og Chris går ut for å undersøke noen merkelig lyder de hørte. Det ene beinet til Chris blir alvorlig skamfert, og Yuri har forsvunnet. Neste morgen finner de Yuris mishandlede kropp, i en forlatt bygning. Natalie blir hos den skadde Chris, men de andre går etter hjelp. De blir jaget av ville hunder og angrepet av mutante fisk. Når de kommer tilbake til bilen igjen er den ødelagt, og på Natalies videokamera ser de at hun og Chris ble tatt av menneske-lignende mutanter.

De blir omringet av mutanter, og flykter gjennom en underjordisk gang. Ved utgangen av passasjen står de rett ved siden av den ødelagte reaktorkjernen med ekstremt høye strålingsnivåer. De møter ukrainsk militært personell. Blindet av stråleskader, snubler Paul mot soldatene – og han blirr skutt. Amanda besvimer og våkner opp igjen på et sykehus, hos flere leger. De avslører at de muterte skapningene som drepte flere av vennene hennes var pasienter ved sykehuset – før Amanda blir dyttet inn på ett rom, og angrepet av pasienter som har mutert til zombie-lignende skapninger på grunn av den sterke strålingen fra kjernekraftverket.

## Rolleliste
* Devin Kelley som Amanda
* Jonathan Sadowski som Paul
* Jesse McCartney som Chris
* Olivia Taylor Dudley som Natalie
* Nathan Phillips som Michael
* Ingrid Bolsø Berdal som Zoe
* Dimitri Diatchenko som Yuri

## Eksterne lenker
* 
*
Jarhuset

**Jarhuset** er et forretningsbygg på Jar i Bærum og et av de tidligste og mest karakteristiske funksjonalistiske bygninger i Bærum. Bygningen sto ferdig oppført i 1935 og er tegnet av arktitekt Georg Foss. Bygningen er oppført av brukt murstein fra den tidligere, revne Johannes kirke. Bygget har bevart den opprinnelige gule farge, om enn på pusset mur. Jarhuset står på Bærum kommunes liste over kulturmiljøer.

Jarhuset ligger like ved Jar stasjon på Kolsåsbanen med adresse Jarveien 1. I 2013 ble det bygget et nytt parkeringsanlegg, dagligvarebutikk og bygg med 24 leiligheter i tilknytning til Jarhuset.

## Referanser
Vitenskapsåret 2016

## Hendelser etter tidslinje
## Hendelser per fagfelt
### [[Astronomi]] og [[romfart]]

* 26. april - Det opplyses at en naturlig satellitt, som midlertidig navngitt S/2015 (136472) 1, oppdages i omløpsbane rundt dvergplaneten Makemake.
* 4. juli - Den amerikanske romsonden Juno går inn i bane rundt Jupiter.
* 30. september – Romsonden Rosetta med oppgave å studere kometen 67P/Churyumov-Gerasimenko på nært hold og under lang tid, ble avsluttet med at sonden krasjet med hensikt inn i kometen uten å fullføre oppdraget etter uforutsette problem ved landingen.
* November – Den amerikanske astronauten Peggy Whitson, 56, reiste på sin tredje romekspedisjon og ble dermed den eldste kvinna som har vært i rommet.

### [[Medisin]]

### [[Meteorologi]]

### [[Paleontologi]]

#### Nylig navngitte fugler

#### Nylig navngitte [[placentale pattedyr]]

## Priser og utmerkelser

## Dødsfall

|-
|Januar
|3. || Peter Naur ||  || pioner innen datavitenskap ||align=center|87 ||align=center| || 
|}
* 24. januar &ndash; Fredrik Barth, norsk sosialantropolog (87) 
* 30. april – Harry Kroto, britisk kjemiker, nobelprisvinnere i kjemi 1996 (76, født 1939)
* 2. august – Ahmed Zewail, egyptisk-amerikansk kjemiker, nobelprisvinner 1999 (70, født 1946)
* 10. desember – Georg Klein, ungarsk-svensk kreftforsker og forfatter (91, født 1925)
* 25. desember – Vera Rubin, amerikansk astronom (88, født 1928)

## Bildegalleri

Peternaur.JPG|Peter Naur(1928–2016)


## Referanser


## Eksterne lenker
*
Marine Management Organisation

**Marine Management Organisation** (**MMO**) er en britisk statlig etat opprettet ved lov 1. april 2010 med ansvar for å forvalte marine ressurser i sjøene utenfor England og Wales 

MMO er underlagt Defra og har 286 ansatte (2016) med hovedkontor i Newcastle upon Tyne.

## Referanser


## Eksterne lenker
* Nettsted
Dhammakayabevegelsen

**Dhammakayabevegelsen** er en buddhistisk tradisjon som ble grunnlagt i Thailand i 1916 av Phramongkolthepmuni. Den 20. februar 1970 åpnet den tempelet Wat Phra Dhammakaya i distriktet Khlong Luang, i provinsen Pathum Thani.

Bevegelsen tilhører Maha Nikaya, den ene av de to store retningene innen Thailandsk Theravādabuddhisme. Den er den raskest voksende buddhistiske bevegelse i det moderne Thailand.  Den lærer at dhammakāya er det sanne selv i alle levende vesener.

## Referanser
Speed (sørkoreansk band)

**Speed** (koreansk: 스피드; ofte skrevet **SPEED**) er en sørkoreansk guttegruppe under MBK Entertainment som består av de fem medlemmene Yuhwan, Taeha, Jongkook, Sungmin & Ki-O. Speed var tidligere en av Co-Ed Schools enheter. Den ene enheten bestod av de mannlige medlemmene, og den andre av de kvinnelige.

## Historie

### 2011-2012: Formasjon og Debut
I 2011 ble det bestemt at Co-Ed School skulle deles opp i to enheter. Den første enheten bestod av de fem originale Co-Ed School kvinnelige medlemmene, samt et ekstra medlem. Sammen ble de 5Dolls. (F-ve Dolls) De debuterte i 2011.

Den andre enheten bestod av Co-Ed Schools mannlige medlemmer: Kangho, Kwanghaeng, Jungwoo, Taewoon, Noori and Sungmin.

Den 4. november 2011 ble det kunngjort at Kangho hadde forlatt gruppen for å fokusere på en karriere innenfor skuespill. Core Contents Media (nå MBK Entertainment) kunngjorde at tidligere Superstar K3 deltager Shin Jongkook skulle erstatte Kangho.

I januar 2012 ble det kunngjort at Co-Ed Schools mannlige enhet skulle hete SPEED. Gruppen slapp deres første singel *Hommage to Lovey Dovey* med sangen *Lovey Dovey-Plus* den 14. februar. Sangen var et Cover av T-Aras hit *Lovey Dovey*. Noen dager senere ble Sejun med i SPEED.

Kwanghaeng og Noori forlot bandet i september, og ble erstattet av Yuhwan og Taeha i oktober.

## Referanser


## Eksterne lenker
*
Hethum I

**Hethum I.** (eller *Haiton*, *Heythum* eller *Het'um*; død ca 1271) var fra 1226 til 1269 ved ekteskap konge i Kongeriket Lillearmenia.

## Liv og virke
Hethum var sønn av Konstantin av Lambron. Konstantin førte etter kong Leo Is død regentskapet for rubenidenes hus for den mindreårige dronning Isabel. Hun giftet seg i 1222 med Philipp av Antiokia, men han gjorde seg upopulær i landet, ble fengslet av Konstantin og de armenske baroner, og til slutt forgiftet i 1226.

Samme år giftet Konstantin den unge Isabel mot hennes vilje med Hethum, som dermed vant kongekronen for sin slekt. Han grunnla hethumidenes dynasti.

Hethums bror Sempad reiste på oppdrag av kongen 1247/51 til mongolenes hoff i Karakorum, møtte Güyük Khan, og anerkjente mongolene som sine herskere, og dette sikret hans hongedømmes politiske liv.

Også Hethum selv foretok reisen til mongolerhoffet i 1254/55. Reisen ble beskrevet i *Haithons, kongen av Lillearmenias, reise til Mongolia og tilbake*, et berømt verk av Hethums ledsager, den armenske historiker Kirakos Gandzaketsi.

Med Hetum begynte den lillearmenske kulturs siste blomstringstid, rundt sentrene Sis og Hromkla, som for en tid var sete for Katholikatet Kilikia.

Mot slutten av 1269 fratrådte han tronen til fordel for sin eldste sønn Leon og treakk seg tilbake som munk til et kloster, og døde der rundt år 1271.

## Etterkommere
Med Isabel hadde han åtte barn:

* Euphemia († 1309) ∞ Julian Garnier, Herre av Sidon og Beaufort;
* Maria († etter 1310) ∞ Guido av Ibelin († nach 1270), sønn av Balduin av Ibelin, seneshal av Kypros;
* Sybilla († 1290) ∞ Bohemund den smukke († 1275), Fyrste av Antiokia, greve av Tripolis;
* Rita († 1261/62) ∞ Konstantin, Herre av Sarventikar († etter 1274);
* Leon († 1289), Konge av Armenia;
* Vacahk (døde ung);
* Thoros (* 1244; † 1266);
* Isabella (døde ung).

## Referanser


## Eksterne lenker
* Hethum hos fmg.ac
Iure uxoris

***Jure uxoris*** eller ***iure uxoris***, er latin for *gjennom hustrunes rett* - en manns regjering gjennom hustruns arverett.

Jure uxoris er et rettsbegrep angående regenter som hadde særlig virkningstid i middelalderen. Uttrykket benyttes vanligvis når en kvinne har arvet en adelstittel og forlening eller et rike, og hun lar sin make bli medregent, i praksis ikke sjelden i hennes sted. Maken tituleres da konge i tilfelle hustruen er dronning.

Jure uxoris benyttes også som prinsipp for at maken arver hustrunes besittelse ved hennes bortgang, selv om hun ikke hadde rukket å ta det i besittelse som regent. Til og med ved skilsmisse kan det være at maken har beholdt tittelen og territoriet mens hustruen har tapt den, slik som i 1170 med kong Stefan av Blois' datter hertuginnen Marie av Boulogne (1136-1182), som var gift med Mathieu d'Alsace (1137-1173). Hun var hertuginne *suo jure* (gjennom egen rett) fra 1159 og giftet seg i 1160, men tapte sin tittel til eksmaken.

Derimot gjelder ikke *jure uxoris* i samband med en ikke-regjerende make til en dronning eller annen kvinnelig regent.

## Oversettelse
* Oversatt for wikipedia på svensk
Vilhelm Lund

**Vilhelm Lund** (1900–1982) var en norsk skuespiller.

Lund var mest teaterskuespiller. Etter et studieopphold i Oxford i 1919 og forberedende studier, ble det teaterdebut i Frank Wedekinds drama fra 1891, *Vårbrytning*. Det skjedde ved Intimteatret i 1922, den ene sesongen det var aktivt. Fra 1924 til 1934 var han ved  Centralteatret,  Det Norske Teatret og Søilen Teater.  Etter et opphold 1934–45 ble han i 1945 atter engasjert ved Det Norske Teateret.

Lund filmdebuterte i 1926 i Rasmus Breisteins *[[Brudeferden i Hardanger (film)|Brudeferden i Hardanger]]*. Han opptrådte sporadisk i film og på TV fram til 1980 og spilte i sammenlagt tolv roller. 

Omkring år 1949 hadde han en pause fra Det Norske Teatret, der han turnerte i Europa med dansetroppen til den indiske Ram Gopal (1912–2003). Vilhelm drev også småbruk ett års tid og hadde et opphold i London før diverse norske teaterscener, herunder Rogaland Teater, Folketeatret, Den Norske Opera og Fjernsynsteateret, der han ble en tid.  Fra 1964 til 1977 hadde han flere roller ved Nationaltheatret.

## Familie
Han var først gift med skuespilleren Dagmar Myhrvold, i 1963 giftet han seg med Nancy Austin og dernest i 1934 med Kathleen Austin. 

Sønnen Henrik (1949 - 2022) var advokat. 

Datteren Trini Lund var skuespiller. 

## Filmografi (i utvalg)
* 1926 – *[[Brudeferden i Hardanger (film)|Brudeferden i Hardanger]]*
* 1932 – *[[Skjærgårdsflirt]]*
* 1946 – *[[Vi vil leve]]*
* 1946 – *[[Englandsfarere]]*

## Referanser


## Eksterne lenker
*
Adeodatus

**Adeodatus I** (også kjent som **Deusdedit I**; død 8. november 618 i Roma) var pave fra 19. oktober 615 og til sin død. 

## Liv og virke
Han ble født i Roma som sønn av subdiakonen Stephanus. Det er ikke kjent når han ble født. Det fortelles at Adeodatus kan ha vært benediktinermunk, men sikkert er det ikke. Før han ble valgt til pave, virket han som prest i Roma i førti år; han ble kardinal, med *[[Santi Giovanni e Paolo (Roma)|Santi Giovanni e Paolo]]* som tittelkirke. Han døde 8. november 618 i Roma og ble begravet i Petersdomen. Dødsårsak er usikker, det formodes at han døde av pesten.

## Legende
Kort etter sitt valg, i året 615, ble Roma hjemsøkt av en  lepra-epidemi. Adeodatus tok omsorg for de sykdomsrammede. I Martyrologium Romanum fortelles det at han skal ha helbredet en spedals med et kyss.  

## Pontifikat
Han var den første som benyttet et pavelig segl (*bulla*) på offisielle dokumenter. Det bestod av bly og viste Kristus som den gode hyrde, de greste bokstavene  Alpha og Omega, og påskriften „Deus dedit Pape“.
Fra denne tid dtammer uttrykket pavelig bulle. 

I otsetning til forgjengerne på pavestolen gav han de ledende kirkelige embeder ikke utelukkende til adelige eller rike borgere, men promoverte folk fra det vanlige og enkle kleresi og støttet geistligheten mot politiske overgrep. Det er strid om hans forordning „Hic constituit secundam missam in Clero“ , hvorved han angivelig skal ha bestemt at det i hver og ethvert gudshus ikke kunne feires messe mer enn én gang om dagen. 

## Hellig
Han æres som helgen i den katolske kirke, og minnedagen er hans dødsdag, 8. november. Han fremstilles i kunsten med attributtene pavedrakt, tiara og en korsstav med tre tverrbjelker. 

## Referanser


## Litteratur
* 
*Lexikon der Heiligen, S. 16/17, Verlagsgruppe Weltbild, Augsburg, 2005, ISBN 3-8289-4980-0, 

## Eksterne lenker
* Kirkehistorie i VaticanHistory
*68. Paver i den katolske kirke
*CRUX – Covering all things Catholic
Mot riving av Svartlamon

***Mot riving av Svartlamon*** er en musikk-EP med Motorpsycho & Tre Små Kinesere i 1996.
## Sporliste
# Motorpsycho: «Star Dancer vs. Car Cancer» (Burt/Ryan/Sæther/Gebhardt)
# Tre Små Kinesere: «Svartlamon» (Risnes/Hegge)
# Motorpsycho: «La' Mon Rag» (Håkon Gebhardt)
# Tre Små Kinesere: «Mekaniker» (Ulf Risnes)
# Motorpsycho: «Baby Jesus II» (Sæther/Øien)
## Medvirkende
### Motorpsycho
* Bent Sæther - gitarer, bass, sang, kor, låtskriver
* Hans Magnus Ryan - gitarer, sang, kor, låtskriver
* Håkon Gebhardt - trommer, kor, låtskriver
### Tre Små Kinesere
* Ulf Risnes - sang, gitar, låtskriver
* Baard Slagsvold - kontrabass, sang
* Øystein Hegge - piano, trekkspill, sang, låtskriver 

### Øvrige medvirkende
* Frode Sander Øien - sang 

## Kilder
* Mot riving
UltraBirken løp 2010

Ultraterrengløpet **UltraBirken løp 2010** var en del av Birkebeinerløpet 2010, og ble arrangert 18. september 2010. Løpet var 73 km langt, som året før, men var siste gang løpet var så langt. 

80 herrer og 8 kvinner fullførte løpet. 

## Resultater, herrer




### Kvinner



 

## Eksterne lenker
* Birkebeiner.no - Resultatliste Birkebeinerløpet 2010 (arkivert)
Reserve officers’ training corps

**Reserve officers' training corps** (**ROTC**) er en gruppe college-baserte programmer for utdannelse av offiserer i reservestyrkene i USAs forsvar.

Studenter i ROTC kan motta et prestasjonsbasert stipend som dekker hele eller deler av skolepengene, mot en forpliktelse om aktiv tjeneste som offiser når utdannelsen er ferdig. ROTC har historie tilbake til Morrill Act av 1862, hvorved de føderale myndighetene stilte som vilkår for økonomisk støtte til de såkalte land-grant-universitetene at de inkluderte militær taktikk som del av pensum.

ROTC-utdannede offiserer tjenestegjør i alle forsvarsgrener. De utgjorde i 2010 totalt 30 prosent av bestallingene i Forsvarsdepartementet, herunder en andel på 38,5 prosent i Armeen, 16,7 prosent i Marinen, 1,8 prosent i Marinekorpset og 38,1 prosent i Flyvåpenet. Kystvakten har ikke ROTC, men et lignende program som kalles College Student Pre-commissioning Initiative (CSPI).

## Referanser


## Eksterne lenker
* U.S. Army ROTC 
* U.S. Naval ROTC
* U.S. Air Force ROTC
Costel Pantilimon

**Costel Fane Pantilimon** (født 1. februar 1987) er en rumensk fotballspiller som fra 9. juli 2021 er klubbløs.

## Landslaget
19. november 2008 fikk han sin første landskamp for  mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Silviu Lung jr.

**Silviu Lung junior** (født 4. juni 1989) er en rumensk fotballspiller som spiller for den tyrkiske klubben Kayserispor.

Han er sønn av den tidligere fotballkeeperen Silviu Lung. Hans bror er den tidligere fotballkeeperen Tiberiu Lung.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
De tre dreininger av dharmas hjul

**De tre dreininger av Dharmas hjul** er et rammeverk for forståelse av buddhismen, som opprinnelig ble forkynt av mahāyānaskolen Yogācāra, og som senere ble dominerende i tibetansk buddhisme, mongolsk buddhisme og beslektede tradisjoner.

Dette rammeverket forteller at Buddha underviste i forskjellige lærdommer som ikke synes å harmonere; herav de forskjellige uoverensstemmelsene mellom de tidlige buddhistiske skolene eller såkalt «hīnayāna» på den ene siden og mahāyānaskriftene på den andre. Det er basert på *[[Saṃdhinirmocanasūtraen]]* som lærer at Buddha underviste i tre store sykluser som ble kalt «dreininger av dharmas hjul»: «Hīnayāna» er den første av disse dreininger, mādhyamika er den andre og yogācāra er den tredje og «høyeste lære».
Asuka

**Asuka** (飛鳥時代, *Asuka jidai*) var en periode i Japans historie mellom 500 og 710.  

Etter myten dro i begynnelsen av Asukaperioden en kulturhistorisk helt ved navn Yamato Takeru omkring i landet og organiserte samfunnet. Hva som er historisk belagt er at det japanske samfunnet i denne tiden var organisert etter et klansystem kalt Uji. Systemet var oppbygd av *Uji*, det vil si familiære eller pseudofamiliære organisasjoner som ble styrt av et familieoverhode hvis post gikk i arv samt tilbad en egen familiegud. Formodentlig var det et system av *Uji* som ble nevnt allerede i boken Redegjørelser fra de tre riker. Yamatostaten stammet antagelig fra et kluster av mektige *Uji*. Innen Uji-systemet fantes to underordnede organisasjonsformer: tomo (gilder) og be (laug). I denne perioden ble det bygd opp en militærmakt etter et system hvori et bestemt antall hushold var pliktige til å stå for et visst antall utrustede og trente soldater. 

En gang mellom 500-tallet og 700-tallet tilkom den klassiske diktsamlingen manyoushu ('titusen sider') og det var også i Asukaperioden som buddhismen ble introdusert i Japan via Korea. Den første japanske lovteksten, *Juushichijou no kenpo* ('sytten lovartikler'), ble publisert på denne tiden av prins Shotoku Taishi. 

Med Taikareformene i 645 ble grunnen lagt for et politisk og administrativt system basert på det kinesiske Tangdynastiet. Det kinesiske konseptet med at keiseren regjerer med himmelens mandat (det vil si at keiseren er avsettbar dersom han ikke handler etter himmelens vilje) ble innført. Man innførte imidlertid aldri det kinesiske systemet med embedseksamener og tilsettelse av tjenester i statsforvaltningen ut fra evner. I stedet ble alle poster fordelt innen adelen og var arvelige. Man innførte imidlerid en kinesisk tradisjon med å flytte hovedstaden hver gang en keiser døde, og da keiseren døde i 710 ble hovedstaden flyttet til Nara, og dette innledet Naraperioden.

## Referanser
Tveit kraftverk (Suldal)

**Tveit kraftverk (Suldal)** er et vannkraftverk i Suldal kommune i Rogaland.

Det er et elvekraftverk som utnytter et fall på ca 60 meter.

Installert effekt er 360 kW fra en francisturbin og 2 små peltonturbiner. Årsproduksjon er 1,3 GWh.

## Referanser


## Kilder
* 
* NVE vannkraftdatabase
Ciprian Tătărușanu

**Anton Ciprian Tătărușanu** (født 9. februar 1986) er en rumensk fotballspiller som spiller for den saudiarabiske klubben Abha Club.

## Landslaget
Den 17. november 2010 fikk han sin første landskamp for  mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Anitya

**Anitya** (sanskrit) eller **anicca** (pali) betyr forgjengelighet og er et teknisk begrep i buddhismen, hvor det utgjør et av de tre kjennetegn på eksistens. De andre kjennetegn er dukkha (lidelse) og anatman (intet selv).

## Referanser
Alexandru Mățel

**Alexandru Mățel** (født 17. oktober 1989) er en rumensk fotballspiller som spiller for den rumenske klubben FC Hermannstadt.

## Landslaget
2. september 2011 fikk han sin første landskamp for  mot Luxembourg.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Pythais

* Se Systematisk inndeling

***Pythais*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En nokså liten, tettbygd, lysbrun trebukk. Dekkvingene har hvite striper langs sømmen og ytterkanten, og en skråstripe i vingens fremre del.

## Utbredelse
Arten lever i det sørøstlige Brasil.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Compsosomatini J. Thomson, 1857
******** Slekten *Pythais* J. Thomson, 1857
********* *[[Pythais scutigera]]* (Vigors, 1826)

## Kilder
* Katalog med utbredelsesdata 
* Liste over slektene

## Eksterne lenker
* Bilder av arten 
*
Østerhus kraftverk

**Østerhus kraftverk** er et vannkraftverk ved Nattlandsvatnet i Suldal kommune i Rogaland.

Det er et elvekraftverk som utnytter et fall på 160 meter.

Installert effekt er 20 kW. Årsproduksjon er 0,03 GWh.

Kraftverket er bygget i betongblokker for å motstå snøskred. Det forrige bygget ble tatt av et skred.

## Referanser


## Kilder
* 
* NVE vannkraftdatabase
Josefine Frida

**Josefine Frida Pettersen** (født 1996) er en norsk skuespiller fra Sigdal i Buskerud fylke. Hun er kjent for rollen som Noora i tv-serien *[[Skam (TV-serie)|Skam]]* på NRK.

## Bakgrunn og virke
Pettersen gjorde tv-debut som velformannens datter i TVNorge-serien *[[Neste sommer (TV-serie)|Neste sommer]]*, men hun har siden blitt kjent som Noora Amalie Sætre i dramaserien *[[Skam (TV-serie)|Skam]]*. Pettersen var nominert i Gullruten 2016 i kategorien Publikumsprisen for sin rolle i *Skam.* 

Pettersen spilte våren 2017 rollen som Samantha Fox i musikalen *Robin Hood – Rai Rai i Sherwoodskogen* ved Trøndelag Teater, samt en rolle i parodispelet «Slaget på Testiklestad».

I 2019 debuterte hun på filmlerretet med hovedrolle i spillefilmen *[[Disco (film)|Disco]]*.

## Filmografi
### Film
* 2019: *[[Disco (film)|Disco]]* - Mirjam Hane
* 2023: *So Long Marianne* - Marianne Ihlen

### TV
* 2014–2015: *[[Neste sommer (TV-serie)|Neste sommer]]* (TV-serie) &ndash; Velformannens datter
* 2015–2017: *[[Skam (TV-serie)|Skam]]* (TV-serie) &ndash; Noora Amalie Sætre
* 2021: ''Førstegangstjenesten'' (TV-serie) &ndash; Aurora
* 2022: *[[Dopamin (TV-serie)|Dopamin]]* (TV-serie) &ndash; Ida
* 2024: *[[Jaget (norsk realityserie)|Jaget]]* (reality) &ndash; Deltaker

### Teater
* 2017: *Robin Hood – Rai Rai i Sherwoodskogen* (musikal) &ndash; Samantha Fox
* 2017: *Slaget på Testiklestad* 
* 2018: *[[Hair]]* (musikal) - Crissy

## Referanser




## Eksterne lenker
* 
*
Onigawara

er en type takornamentering i japansk arkitektur.  Det dreier seg for det meste om takstein eller statuer som forestiller en japansk ork eller oger (*[[oni (folklore)|oni]]*) eller et skrekkelig beist. Den er som regel anbragt i enden av takryggen.

## Utforming, historikk
Forut for Heianperioden brukte man ornamenter med blomster- eller planteutforming (*[[hanagawara]]*), men dette ble fortrengt av *onigawara*ornamentering.  Den senere alminnelige utforming antas å ha utviklet seg fra et eldre arkitektonisk element, kalt *[[oni-ita]]*, som er et brett bemalt med ansiktet til en *oni*, og dette var ment å beskytte mot taklekkasjer. I naraperioden ble taksteinen dekorert med andre motiver, men senere fant det sine distinkte ork-like brett og ble markert tredimaensjonale.

*Onigawara* opptrer for det meste på japanske buddhistiske templer. Noen ganger mangler selve ansiktet - men navnet er likevel det samme.

## Bilder


Image:Japanese shrine roof tile.jpg
Image:Ono-jodoji onigawara P4268760.jpg|Jōdo-ji
Image:Oni-gawara2.jpg|Zenkoku-ji
Image:Onigawara.jpg
File:波に宝珠図.jpg|Cintamani
File:巾着袋.jpg|Kinchaku
File:琴高仙人.jpg|　Kinkou_Sennin
File:打出の小槌.jpg|　Uchide no kozuchi
File:鯉.jpg|　Karpe



## Referanser


## Litteratur
*Parent, Mary Neighbour. (2003).  *[http://www.aisf.or.jp/~jaanus/ Japanese Architecture and Art Net Users System]*.

## Eksterne lenker
H.C. Nilsen

**H.C. Nilsen** (født *Hans Kristian Anders Nilsen* 31. august 1880 i Kristiania, nåværende Oslo, død 10. januar 1941) var en norskfødt dansk skuespiller og manusforfatter. Han spilte i flere stumfilmer 1910-1922, overveiende i biroller.

Nilsen skrev manus til to filmer.

## Filmografi (manus, i utvalg)
* 1918 – *[[Bunkebryllup]]*

## Kilder
* H.C. Nilsen i Internet Movie Database

## Eksterne lenker
*
Oni (folklore)

**Oni** (japansk: 鬼) er en slags yōkai (eller fabelvesen) i shintoistisk japansk mytologi. De finnes i forskjellige inkarnasjoner, som lever i havet, blant skyene eller i fjellene. *Oni* beskrives som hornprydede og mannevonde jetter, ofte med en imponerende klubbe av jern, og tre øyne som spraker i forskjellige farger.

De forekommer hyppig i No-spill,  kabuki og eventyrlitteraturen, som i fortellingen om Momotarō.

*Oni* er også takknemlige motiver i billedkunst og kunsthåndverk. På tsuba og i småskulpturer som netsuke avbildes de gjerne som beseiret og fanget av demonjegeren *[[Shōki]]*.

## Galleri

Fil:Oni pelted by beans.jpg|En *oni* skremmes vekk med bønner. Tresnitt av Hokusai
Fil:Pink oni Noh mask.jpg|En nomaske som *oni*
Fil:Oni.jpg|Skulptur av en *oni* som svinger sin jernklubbe
Fil:Oni2WP.jpg|Statue av en *oni* i Beppu med typisk jernklubbe og foten på et uheldig offer
Fil:Shoki the demond queller.jpg|*[[Shōki]]* demonjegeren i aksjon


## Referanser


## Eksterne lenker
*
Momotaro

**Momotarō** (japansk: 桃太郎) er en helt i japansk mytologi som ble født ut av en fersken. 

Da han hadde vokst seg stor og sterk, satte han seg fore å bekjempe demonene på oni-øya (*Onigashima*). Han fikk hjelp av en ape, en hund og en fasan, som han fikk selskap med på veien dit ved å by dem av matsekken sin på lekre boller av hirse. Sammen klarte de å beseire den treøyde, tretåede, menneskeetende demonen.

## Sang
Det finnes en kjent barnevise om Momotarō, « Momotarō-san no uta » 桃太郎さんの歌:

:*Momotarō-san, momotarō-san* (Momotarō, Momotarō) 桃太郎さん、桃太郎さん

:*Okoshi ni tsuketa kibidango* (De bollene på din midje) お腰につけたきびだんご

:*Hitotsu watashi ni kudasai na?* (Skulle du kunne gi en til meg?) 一つ私に下さいな！

:*Agemashō, agemashō* (Jeg gir den til deg, jeg gir den til deg) あげましょう、あげましょう

:*Kore kara oni no seibatsu ni* (Fra og med nå, for å beseire troll) これから鬼の征伐に

:*Tsuite kuru nara agemashō* (Om du følger med meg gir jeg den til deg) ついてくるならあげましょう

## Annen verdenskrig

Momotarō var en svært populær skikkelse i Japan under annen verdenskrig, og ble fremstilt i mange japanske filmer og tegneserrier. Momotarō representerte den japanske regjering, borgerne var dyrene, og USA var *oni*, den demoniske skikkelsen. Selv om det aldri ble direkte nevnt, var det lett å forstå at *Onigashima* var Pearl Harbor. 

Skikkelsen var brukt i krigstidspropagandaen som et sinnbilde for at Japan kjempet mot det onde men mektige USA og at seieren bare kunne sikres ved folkets oppslutning om regjeringen. Den mat og rikdom som Momotarō og dyrene vant ved sin nedkjempelse av *oni*en skulle vise til den ære som det mektigge japanske rike ville høste etter seieren over amerikanerne. En slik ktig var *[[Momotarō: Umi no Shinpei|Momotarōs guddommelige sjøkrigere]]*.

## Referanser


## Litteratur
* Ralph F. McCarthy; Ioe Saito: *The Adventure of Momotaro, the Peach Boy*. Kodansha's Children's Classics, 2000, ISBN 4-7700-2098-8
Cosmin Moți

**Cosmin Iosif Moți** (født 3. desember 1984) er en rumensk tidligere fotballspiller.

## Landslaget
31. mai 2008 fikk han sin første landskamp for  mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Japans nye religioner

**Japans nye religioner** (japansk: 新宗教, *shinshūkyō* eller 新興宗教, *shinkō shūkyō*) er nyreligiøse bevegelser som er grunnlagt i Japan. Alle religiøse bevegelser som er grunnlagt siden midten av 1800-tallet inngår i denne benevnelsen; det omfatter derfor en stor variasjon og et stort antall organisasjoner.  De fleste av disse er påvirket av tradisjonelle religioner som shintoisme, buddhisme og hinduisme, Vestlig påvirkning innbefatter kristendom, bibelen og skriftene til Nostradamus.

## Referanser
Alexandru Chipciu

**Alexandru Mihăiță Chipciu** (født 18. mai 1989) er en rumensk fotballspiller som spiller for CFR Cluj.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Alexandru Popescu

**Alexandru ‹Puiu› Popescu** (født 3. september 1917 eller 1919, București, Romania, død januar 2008, Montréal, Canada) var en rumensk-født basketballspiller og -trener. Han var hovedtrener for Romanias landslag for menn ved minst 4 europamesterskap.

Han studerte ved både Fakultetet for rettsvitenskap og ved Idrettshøyskolen i București. 

Som spillende trener vant han med «Metalul 23 August» București landsmestertittelen to ganger, i 1950 og i 1952. Som trener for «Dinamo» București vant han også landsmestertittelen i 1957. Han var landslagstrener for juniorer, ungdom og for seniorlandslaget for menn. Med juniorlandslaget vant han to ganger Balkanlekene. Han var syv år såkalt «antrenor federal» (rikstrener). Det siste laget han trente var førstedivisjonslaget for kvinner «Voința» București. 

I 1976 emigrerte han til Canada, der han etterhvert ble universitetsprofessor og leder for ballsportdepartementet ved Idrettshøyskolen i Quebec. 

## Bøker
* *Baschet: probleme de joc şi antrenament* (sammen med Leon Teodorescu), 1964

* *Baschet: îndrumar metodic pentru antrenori* (sammen med Leon Teodorescu), 1968

* *De la Napoli la Essen: campionatele europene de baschet* (sammen med Valentin Albulescu), 1972

## Æresbevisninger
* *Antrenor emerit* («Fortjent trener»)

## Referanser


## Eksterne lenker
*
Adolf Cernea

**Adolf Cernea** (født ?) er en rumensk tidligere basketballspiller som spilte på Romanias landslag for menn.

Han spilte bl.a. for «Știința» Cluj (senere kalt «Universitatea» Cluj) og Dinamo București. 

Som medlem av landslaget for menn deltok han i minst to Europamesterskap, i 1967 og i 1969.

## Referanser
Tsunesaburō Makiguchi

**Tsunesaburō Makiguchi** (牧口 常三郎, født 23. juli 1871 i Kashiwazaki i prefekturet Niigata, Japan, død 18. november 1944 Sugamofengselet i Toshima, Tokyo, Japan) var en japansk lærer og buddhistisk martyr som grunnla og ble den første president av Sōka Kyōiku Gakkai (det verdiskapende utdanningssamfunn), forgjengeren til dagens Sōka Gakkai. Han hadde dette embedet fra 18. november 1930 frem til sin død den 18. november 1944.

## Referanser
Gheorghe Novac

**Gheorghe Novac** (født 1945 i București) er en rumensk tidligere basketballspiller og -trener som spilte mer enn 300 kamper for landslaget, og som var hovedtrener for Romanias landslag for menn.

Novac studerte ved Fakultetet for rettsvitenskap i București (avsluttende eksamen i 1971). Han spilte for *[[Rapid București (basketball)|Rapid București]]* (1961-1962) før han skiftet til *Olimpia București* (1962-1964) i andre divisjon. For *[[Dinamo București (basketball)|Dinamo București]]*, som han vant 13 landsmesterskaper med, spilte han mellom 1964 og 1981.  

Mellom 1965 og 1980 var han medlem av landslaget som han spilte mer enn 300 kamper for og deltok i seks europamesterskap. Etter at han la opp, ble han assisterende trener i *Dinamo București* (1981-1982) og hovedtrener (1983-1990). Med *Dinamo*, som trener, vant han to landsmestertitler. Mellom 1985 og 1991 var han også hovedtrener for landslaget for menn. Mellom 1991 og 1996 var han formann for hele klubben *Dinamo București*. 

## Æresbevisninger
* *Maestru emerit al sportului* («Fortjent idrettsmester»)
* *Antrenor emerit* («Fortjent trener»)

## Referanser
Rørtveit Mikrokraftverk

**Rørtveit Mikrokraftverk** er et vannkraftverk ved Nattlandsvatnet i Suldal kommune i Rogaland.

Det er et elvekraftverk som utnytter et fall på ca 240 meter.

Installert effekt er 70 kW fra en peltonturbin. Årsproduksjon er 0,6 GWh.

## Referanser


## Kilder
* 
* NVE vannkraftdatabase
Alan Lancaster

**Alan Charles Lancaster** (født 7. februar 1949, død 26. september 2021 i Sydney) var en britisk musiker, og vokalist og låtskriver i det engelske rockbandet Status Quo. Han sluttet midt på 1980-tallet, men opptrådte med bandets klassiske besetning (The Frantic Four) igjen i 2013 og 2014.

De fleste årene han spilte i Status Quo brukte han en korthalset bass av typen Fender Mustang. Kjente låter han har skrevet og synger på er eksempelvis «Backwater», «Drifting Away», «Is There A Better Way», «Blue For You» og «Don't Think It Matters».

Lancaster hadde multippel sklerose (MS).

## Referanser


## Eksterne lenker
* 
* 
*
Tyska brinken

**Tyska brinken** er en gate i Gamla stan i Stockholm. Tidligere navn var *Vattubrinken* (1454) og *Skomakarbrinken*. 

Tyska brinken har sitt nåværende navn etter Tyska kyrkan. På begynnelsen av 1600-tallet var gatens navn *Tyska Kyrkobrinken*. «Brink» betyr «bratt bakke» og Tyska brinken har også en kraftig stigning fra Mälartorget opp til Tyska kyrkan. Gaten starter der Kindstugatan slutter, på høyde med Tyska kyrkan og går ned til Mälartorget. 

På 1700-tallet fikk bakken vest for Stora Nygatan navnet *Jockum Bryggares gränd*, etter den tyskfødte bryggerioldermannen Jochum Ahlstedt (død 1680). Fra 1880 ingikk dette gateavsnittet i Tyska brinken.

Tyska brinken 20 og 22 var opprinnelig tre hus som ble bygd sammen i 1789. Skjøtene skjules av blindvinduer. Huset er i rokokkostil og har rundede hjørner.

## Se også
*Gater og torg i Gamla stan

## Referanser


## Litteratur
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1

## Eksterne lenker
*
Omosarotes

* Se Systematisk inndeling

***Omosarotes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Små (opptil 10 millimeter) og nokså spinkle trebukker med antenner som er omtrent så lange som kroppen. På farge er de brunlige til svarte. Kroppsformen er avlang, pronotum er avrundet, gjerne litt lengre enn bredt, uten pigg på sidene. Pronotum er innsnørt i begge ender slik at billene får markert "hals" og "vepsetalje". Dekkvingene er parallellsidige med skarpt rettvinklede "skuldre". Frambeina har tykke lår som kan har noen skarpe pigger.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Cyrtinini J. Thomson, 1864
******** Slekten *Omosarotes* Pascoe, 1860
********* *[[Omosarotes ater]]* Julio & Monné, 2001
********* *[[Omosarotes foxi]]* (Lane, 1973)
********* *[[Omosarotes nigripennis]]* (Zajciw, 1970)
********* *[[Omosarotes paradoxum]]* (Tippmann, 1955)
********* *[[Omosarotes singularis]]* Pascoe, 1860

## Kilder
* Liste over slektene
* Katalog med utbredelsesdata, Amerika 
* Longicorn ID - Cyrtinini http://cerambycids.com/longicornid/default.asp?a=fs&id=371

## Eksterne lenker
* Bildegalleri 
*
Atelodesmis

* Se Systematisk inndeling

***Atelosdesmis*** er en slekt av biller som tilhører den store underfamilien Lamiinae i familien trebukker (Cerambycidae).

## Utseende
Middelsstore, mer eller mindre brune trebukker. Kroppen er temmelig sylindrisk, pronotum uten pigger på sidene. Antennene er oftest omtrent så lange som kroppen, hos noen av artene er de innerste leddene fortykkede og flaskekost-aktig kledt med mørke hår.

## Utbredelse
Slekten er utbredt i Mellom- og Sør-Amerika (Mexico, Costa Rica, Brasil).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Desmiphorini J. Thomson, 1860
******** Desmiphorini (i snever forstand)
********* Slekten *Atelodesmis* Buquet, 1857
********** *[[Atelodesmis hirticornis]]* Buquet, 1857
********** *[[Atelodesmis piperita]]* Bates, 1885
********** *[[Atelodesmis unicolor]]* Buquet, 1857
********** *[[Atelodesmis vestita]]* Buquet, 1857

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
* 
*
Tyska stallplan

**Tyska stallplan** er en gate og en plass i Gamla stan i Stockholm. Gaten går mellom Svartmangatan og Prästgatan.

Navnet stammer fra flere staller som lå ved plassen. Plassen ble kalt *Stallplan* i 1820, og *Stallplan äfven Tyska skolg[atan]* i 1844. I adresskalenderen fra 1870 ble det brukt både *Tyska stallplan* og *Tyska skolgatan*. I huset med adresse Tyska stallplan nr. 2, ble *Gamla stans bibliotek* åpnet i 1937, det ble stengt i 2013. Biblioteket hadde blant annet en fremragende samling stockholmslitteratur. Ifølge Stockholms kulturkomite var lokalene vanskelige å finne og heller ikke tilrettelagt for mennesker med nedsatt funksjonsevne.

På stedet står skulpturen *Pojke bestigande häst* i granitt skapt av Ivar Johnsson fra 1956.

## Se også
* Gater og torg i Gamla stan
* Stockholms historie

## Kilder
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget, side 61, ISBN 91-38-90777-1

## Eksterne lenker
*
Prästgatan

**Prästgatan** er en gate i Gamla stan i Stockholm. Den går innenfor Stockholms eldre bymur som en gang omkranset Gamla stans høyplatå og strekker seg fortsatt fra den korte delen nord for Storkyrkobrinken til Österlånggatan.

Ved navnerevisjonen i 1885 ble det besluttet at gatenavnet skulle være *Prästgatan*, men allerede i 1586 kalles gaten der byens kapellaner bodde for *Prästegathen*. De fire små husene hvor kapellanene bodde ble revet i 1708. Deretter ble prestboligen som fortsatt eksisterer bygd.

Den sørlige delen av gaten ble på 1730-tallet kalt *Stenbergs gränd* etter den tyske adelsmannen og hoffstallmesteren Antonius von Steinberg (død 1675). Han eide hela Venus-kvartalet som ligger i den sørlige enden av området. Fra midten av 1700-tallet til midten av 1800-tallet ble den samme strekningen kalt for *Tyska Prästgatan*, etter den tyske kirkens prester, og den nordlige delen ble på samme tid kalt *Svenska Prästgatan*, etter Storkyrkans prester. Den korte delen nord for Storkyrkobrinken het opprinnelig *Helvetiegränden* og navnet kom fra et område som ble kalt *Helvete*. I 1451 omtales en tomt *belæghin i helvite*. Hvorfor området ble kalt det, er det ulike syn på, det kan skyldes at bøddelen bodde der.

På hjørnet mellom Kåkbrinken og Prästgatan er runesteinen *U 53* innmurt i en vegg, og løpet av kanon er innmurt på hushjørnet. På runesteinen står det: *Torsten och Frögunn lät resa stenen efter sin son*. Frögunn er et hedensk kvinnenavn og steinen er antatt å være fra 1000-tallet, hugget av en runehuggemester fra Uppland. Steinen er trolig kommet dit som bygningsmateriale. Ingen vet lenger hvor den opprinnelig stod. Kanonløpet ble plassert der en gang på 1600-tallet som beskyttelse mot de store vognene som begynte å kjøre i de smale gatene.

I Prästgatan 78 ble kunstneren Carl Larsson født den 28. mai 1853. Et relieff på fasaden som sier dette ble satt opp der i 1920 av Stockholmsgillet.

## Bilder

File:Sweden. Stockholm. Gamla stan 014.JPG|Kanonløpet og runestenen
File:Prästgatan_juni_2010.jpg|Prästgatan mot sør
File:Prästgatan december 2009a.jpg|Gata nord for den tyske brinken
File:Prästgatan 78 Gamla stan.jpg|Prästgatan 78, Carl Larssons fødested



## Se også
* Neptun-kvartalet

## Referanser


## Litteratur
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget Libris 7269073 

## Eksterne lenker
*